கேள்வி: புளூடூத் - புளுடூத் 1.1 குறித்து விரிவாக சொல்லுங்கள்.
பதில்: * புளுடூத் 1.1, IEEE 802.15#பணிக் குழு 1 (WPAN/புளுடூத் ) என சான்றளிக்கப்பட்டது. * 1.0B குறிப்பீடுகளில் கண்டறியப்பட்ட பல பிழைகள் சரிசெய்யப்பட்டன. * குறியாக்கம் செய்யப்படாத அலைவரிசைகளுக்கான வாய்ப்பும் சேர்க்கப்பட்டது. * பெறப்பட்ட குறிகை வலிமை சுட்டி (RSSI).
கேள்வி: புளூடூத் - புளுடூத் 2.0 பற்றி விளக்கவும்.
பதில்: புளுடூத் குறிப்பீட்டின் இந்தப் பதிப்பு 2004 ஆம் ஆண்டு நவம்பர் 10 அன்று வெளியிடப்பட்டது. இது முந்தைய பதிப்பு 1.2 உடன் பின்னோக்கிய இணக்கத்தன்மை கொண்டது. இதன் முதன்மை வேறுபாடு பிட்வீதத்தை விட வேகமான மேம்பட்ட தரவு வீதத்தை அறிமுக்கப்படுத்தியதே ஆகும். மேம்பட்ட தரவு வீதம் நொடிக்கு 3 மெகாபிட்களாகும். இருப்பினும் நடைமுறையில் அதன் தரவுப் பரிமாற்ற வீதம் நொடிக்கு 2.1 மெகாபிட்களாகும். தரவுப் பரப்பலுக்கான ஒரு மாற்று வானொலித் தொழில்நுட்பங்களால் கூடுதல் வெளியீட்டு/உள்ளீட்டு விகிதம் பெறப்படுகிறது. π/4-DQPSKயால் மேம்பட்ட தரவு வீதம், மின்திறன் பயன்பாட்டைக் குறைக்கிறது. புளுடூத் 2.0 குறிப்பீட்டின் படி, பின்வரும் நன்மைகளை EDR வழங்குகிறது: * மூன்று மடங்கு பரப்பல் வேகம் — சில சமயங்களில் 10 மடங்கு (2.1 Mbit/s) வரை. * கூடுதல் ஆலைவரிசைப் பட்டை அகலத்தால் நடப்பு நேரத்திலான பல இணைப்புகளின் சிக்கல் குறைக்கப்பட்டுள்ளது. * குறைக்கப்பட்ட இயக்க நேரச் சுழற்சி குறைந்த ஆற்றல் நுகர்வு. புளுடூத் சிறப்பார்வக் குழு (SIG) "புளுடூத் 2.0 + EDR" என்ற பெயரில் குறிப்பீட்டை வெளியிட்டுள்ளது, EDR என்பது விருப்பத்தின் அடிப்படையிலான அம்சம், அது இல்லாமலும் இருக்கலாம் என இந்தப் பெயர் தெரிவிக்கிறது. புளுடூத் 2.0 குறிப்பீட்டில் EDR மட்டுமின்றி, சில பிற சிறிய மேம்பாடுகளும் செய்யப்பட்டன. மேலும் அந்த உருவாக்கங்கள் உயர் தரவு வீதத்தை ஏற்காமல் "புளுடூத் 2.0" உடன் இணக்கத்தன்மையுடன் இருப்பவை எனக் கூறப்பட்டது. வணிகக் கருவியான, HTC TyTN பாக்கெட் PC தொலைபேசி மட்டுமே அதன் தரவுத் தாளில் " மேதவீ(EDR) இல்லாத புளுடூத் 2.0" எனக் குறிப்பிட்டுள்ளது.
கேள்வி: புளூடூத் - புளூடூத் 5.4 பற்றி தகவல் சொல்.
பதில்: புளூடூத் சிறப்பார்வக் குழு 2023, பிப்ரவரி 7 அன்று புளூடூத் 5.4 பதிப்பை வெளியிட்டது. இதில் கீழ்வரும் மேம்பாட்டுக் கூறுகள் அறிமுகப்படுத்தப்பட்டன. * துலங்கல்கள் உள்ள பருவமுற விளம்பரப்படுத்தல்(PAwR) * மறையாக்க விளம்பரத் தரவுகள் * LE பாதுகாப்பு மட்டங்களின் பான்மைகள் * விளம்பரப்படுத்தும் குறிமுறை தெரிவு
கேள்வி: புளூடூத் - சேவை கண்டறிதல் நெறிமுறை குறித்து விரிவாக சொல்லுங்கள்.
பதில்: சேவை கண்டறிதல் நெறிமுறை (SDP) கருவிகள் ஒன்றுக்கொன்று எந்த வகையான சேவைகளை ஆதரிக்கும், அவற்றை இணைக்க என்ன அளவுருக்களைப் பயன்படுத்த வேண்டும் என்பவற்றைக் கண்டறிய பயன்படுகிறது. எடுத்துக்காட்டுக்கு ஒரு கைபேசியை ஒரு புளுடூத் தலையணியுடன் இணைக்கும் போது, எந்த புளுடூத் பயன்வகை (தலையணிப் பயன்வகை, கைபடாத பயன்வகை, மேம்பட்ட பேச்சுப்பகிர்ந்தளிப்புப் பயன்வகை போன்றவற்றில்) எந்தத் தலையணி ஆதரிக்கும் என்பதையும் அவற்றை இணைக்கத் தேவையான நெறிமுறை இணைப்பான் (பன்மை இணைப்பான் போன்றவை) அமைப்புகளையும் தீர்மணிக்க சேவை கண்டறிதல் நெறிமுரை(SDP) பயன்படுகிறது. ஒவ்வொரு சேவையும் ஒரு பொது தனித்துவ இனங்காட்டி (UUID) அடையாளங்காணப்படுகிறது. இதில் முழு 128 பிட்களைக் காட்டிலும் 16 பிட்களாலான குறைந்த வகை UUID தீர்மனிக்கப்பட்ட அலுவலகமுறைச் சேவைகளை (புளூடூத் பயன்வகைகளை) வழங்குகிறது.
கேள்வி: புளூடூத் - அடிப்படைக்கற்றை பிழைத்திருத்தம் என்பது என்ன?
பதில்: புளுடூத் முறைமைகளில் மூன்று வகையான பிழைத்திருத்தம் செயல்படுத்தப்படுகின்றன. * 1/3 வீத முன்னோக்கு பிழைத்திருத்தம் (FEC) * 2/3 வீத முன்னோக்கு பிழைத்திருத்தம் (FEC) * தானியங்கு திரும்பச் செய்தல் கோரிக்கை (ARQ)
கேள்வி: புளூடூத் - மேலோட்டம் பற்றி நீங்கள் என்ன அறிந்துள்ளீர்கள்?
பதில்: புளுடூத் நெறிமுறை, மறைதிறம், ஏற்பு நெறிமுறை, விசைக்குவை (குறியாக்கவியல்) கொணர்தல் ஆகியவற்றைக் காப்பான விரைவு மறையாக்க நிரல்(SAFER)(SAFER) முறையையும் மறைக் குறியீட்டு அலகு முறையையும் அடிப்படையாகக் கொண்ட தனிப்பயன் நெறிநிரல்களைக் கொண்டு செயல்படுத்துகிறது. புளுடூத்தில் விசைக்குவை (குறியாக்கவியல்) உருவாக்கம் என்பது பொதுவாக புளுடூத் தனியர் சுட்டெண்ணை அடிப்படையாகக் கொண்டது. அதை இரண்டு கருவிகளிலும் உள்ளிட வேண்டும். இரண்டு கருவிகளில் ஒன்று நிலையான தனியர் சுட்டெண்ணைக் கொண்டிருந்தால் (எ.கா., தலையணிகள் அல்லது அதே போன்ற வரம்புள்ள பயனர் இடைமுகம் கொண்ட கருவிகளுக்கு) இந்த வழிமுறை சிறிது மாற்றப்படலாம். இணைசேர்ப்பின் போது E22 வழிமுறையைப் பயன்படுத்தி, தொடங்கும் தரவுக்குவை அல்லது முதன்மைத் தரவுக்குவை ஒன்று உருவாக்கப்படுகிறது. தொகுப்புகளைக் குறியாக்கம் செய்ய E0 (குறியாக்க முறை) தொகுப்போடை மறைதிறக் குறியீட்டடலகைப் பயன்படுத்தப்படுவதால், மறைதிறத்துக்கு உத்தரவாதம் கிடைக்கிறது. மேலும் இது ஒரு குறியாக்கவியல் மறைதிறத்தை அடிப்படையாகக் கொண்டது. அதாவது முன்னர் உருவாக்கப்பட்ட ஓர் இணைப்புத் தர்வுக்குவை அல்லது முதன்மைத் தர்வுக்குவையை அடிப்படையாகக் கொண்டது. காற்றிடைமுகத்தின் மூலமாக அனுப்பப்படும் தரவின் குறியாக்கத்திற்கு, பின்னர் பயன்படும் அந்தத் தரவுக்குசைகள், இரண்டு கருவிகளில் அல்லது ஒரு கருவியில் உள்ளிடப்படும் இந்த புளுடூத் தனியர் சுட்டெண்னை நம்பியுள்ளன. புளுடூத்தின் தீங்குகளுக்கான சாத்தியக்கூறுகள் பற்றிய மேலோட்டத்தை ஆந்திரீசு பெக்கெர் (Andreas Becker) வெளியிட்டுள்ளார். 2008 ஆம் ஆண்டு செப்டம்பர் மாதம், செந்தரங்கள், தொழில்நுட்பத் தேசிய நிறுவனம் (NIST), புளுடூத் பாதுகாப்புக்கான ஒரு வழிகாட்டியை வெளியிட்டது. அது புளுடூத்தின் பாதுகாப்பு குறித்த வாய்ப்புகள், திறன்கள், புளுடூத் தொழில்நுட்பங்களின் பாதுகாப்பை மேம்படுத்துவதற்கான செயல் நடவடிக்கைகள் ஆகியவற்றுக்கான பல வழிகாட்டல்களை வழங்குகிறது. புளுடூத் பல நன்மைகளைக் கொண்டுள்ளது எனினும் அது சேவை மறுக்கப்படும் பாதிப்பு, ஒட்டுக்கேட்டல் பாதிப்பு, இடை மனித ஒட்டுக்கேட்டல் பாதிப்பு, செய்தி அறிவிப்பு மற்றும் தவறான உள்ளடக்கம் பரிமாறப்படுதல் போன்ற பல சிக்கல்களுக்கு ஆட்படும் வாய்ப்பு உள்ளது. பயனர்கள்/நிறுவனங்கள் அவற்றின் ஏற்கத்தக்க இடர் பற்றிய மதிப்பீட்டைச் செய்துகொள்ள வேண்டும். மேலும் புளுடூத் கருவிங்களின் இயக்க சுழற்சியில் பாதுகாப்பு முறைகளைப் புகுத்த வேண்டும். NIST ஆவணத்தில் தீங்குகளை மட்டுப்படுத்த உதவும் பாதுகாப்பு விவரப்பட்டியலும் பாதுகாப்பான புளுடூத் பைக்கோநெட்கள், தலையணிகள், திறன் அட்டை படிப்பிகள் அவற்றை நிறுவவும் பேணவுமான பரிந்துரைகள் ஆகியவை அடங்கியுள்ளன.
கேள்வி: புளூடூத் - 2005 என்பது என்ன?
பதில்: 2005-ஆம் ஆண்டு ஜனவரி மாதம், இலாசுக்கோ (Lasco) என அழைக்கப்பட்ட ஒரு மொபைல் தீம்பொருள் புழுநிரல் (malware worm) புளூடூத்தில் தலைகாட்டத் தொடங்கியது. அது 60-ஆம் வரிசைச் செயல்கள் சிம்பியன் இயக்கமைப்பைப் பயன்படுத்தும் கைபேசிகளைக் குறிவைத்துப் பரவத் தொடங்கியது. அது புளுடூத் -செயலாக்கப்பட்ட சாதனங்களைப் பயன்படுத்தி எண்ணிக்கையில் தானாகப் பெருகி பிற இணைந்துள்ள கருவிகளுக்கும் பரவக்கூடியது. அது தானாகவே நிறுவிக்கொள்ளக்கூடியது மேலும், அலைபேசிப் பயனர் பிற கருவி அல்லது வாயிலில் இருந்து கோப்பைப் (velasco.sis) பெற ஒப்புக்கொண்டதும், செயல்படத் தொடங்குகிறது. இது தன்னை நிறுவிக்கொண்டவுடன் பிற புளுடூத் செயலாக்கக் கருவிகளையும் கட்டுபடுத்த முயற்சிக்கும். அதுமட்டுமின்றி, இது பிற கருவிகளிலுள்ள .SIS கோப்புகளையும் தாக்குகிறது. இதனால், இலக்கவியல் காப்பு (செக்யூர் டிஜிட்டல்), குறுந்தெறிப்பு (காம்பேக்ட் ஃபிலேஷ்) போன்ற அகற்றவியலும் ஊடகத்தைப் பயன்படுத்துகையில், பிற கருவிகளுக்கும் இந்த புழுநிரல் பரவக்கூடும். இது கருவியின் நிலைப்பைக் குலைத்து செயலிழக்கும் நிலைக்கும் ஆளாக்கக்கூடும். 2005-ஆம் ஆண்டு ஏப்ரல் மாதம், கேம்ப்ரிட்ஜ பல்கலைகழகம் பாதுகாப்பு ஆராய்ச்சியாளர்கள் புளுடூத்தின் வணிகக் கருவிகளிடையே தனியர் சுட்டெண் ( PIN) அடிப்படையிலான இணைசேர்ப்புக்கு எதிராக இயங்கி அதை முடக்கும் தாக்குதல்களின் உண்மையான செயல்பாட்டின் விளைவுகளை வெளியிட்டனர். இந்தத் தாக்கங்கள் நடைமுறையில் மிக வேகமாக நிகழும் என்பதையும் புளுடூத் ஒத்தத் திறவுகோல் நிறுவல் முறையின் தாக்குதலுக்கு உட்படக்கூடிய தன்மையையும் இது உறுதிப்படுத்தியது. இந்தவகைத் தாக்குதலைச் சரிசெய்ய, அவர்கள் ஒரு செயல்படுத்தலைக் கொண்டுவந்தனர். அது கைபேசிகள் போன்ற குறிப்பிட்ட வகைக் கருவிகளில் வலிமையான, ஒன்றே போன்றதல்லாத திறவுகோல் உருவாக்கம் என்பது சாத்தியமே என நிறுவியது. 2005-ஆம் ஆண்டு ஜூன் மாதம், [http://www.eng.tau.ac.il/~shakedy யானிவ் சாக்கெடும்] , [http://www.eng.tau.ac.il/~yash/ அவிசாய் ஊல்லும்] ஒரு புளுடூத் இணைப்புக்கான தனியர் சுட்டெண்னைப் பெறுவதற்கான செயல்நிலை, முடக்கநிலை முறைகள் இரண்டையும் விளக்கும் ஒரு ஆய்வுத்தாளை வெளியிட்டனர். தாக்குபவர் முதலில் நடக்கும் இணைசேர்ப்பின்போது இருந்தால், முடக்கநிலைத் தாக்குதல் ஒரு பொருத்தமான வசதிகளைக் கொண்டுள்ள தாக்குபவர், தகவல்தொடர்புகளை ஒட்டுக்கேட்கவும் ஏமாற்றவும் வழிவிடுகிறது. செயல்நிலைத் தாக்குதல், நெறிமுறையின் ஒரு குறிப்பிட்ட புள்ளியில் உள்ளிடப்பட வேண்டிய ஒரு சிறப்பாக உருவாக்கப்பட்ட செய்தியைப் பயன்படுத்தி, முதன்மை, இரண்டாம் நிலைக் கருவிகளின் இணைசேர்ப்பு செயல்பாட்டைத் திரும்பத் திரும்ப நிகழவைக்கச் செய்கிறது. அதன் பின்னர் தணியர் சுட்டெண்னை உளவறிய முதல் முறை பயன்படுத்தப்படலாம். தாக்குதலின்போது கருவிகளைப் பயன்படுத்துபவர் கருவி கேட்கும் போதெல்லாம் மீண்டும் மீண்டும் தனியர் சுட்டெண்ணை உள்ளிட வேண்டும் என்பதே இம்முறையின் முதன்மைப் பலவீனமாகும். மேலும், கிடைக்கும் பெரும்பாலான புளுடூத் வணிகக் கருவிகளில் காலம் தொடர்பான கூறுகள் இருப்பதில்லை என்பதால் இந்த செயல்நிலைத் தாக்குதலுக்குப் பெரும்பாலும் தனிப்பயன் வன்பொருள் தேவைப்படுகிறது. 2005-ஆம் ஆண்டு ஆகத்து மாதம், இங்கிலாந்து, கேம்ப்ரிட்ஜ்ஷைர் காவலர்கள், திருடர்கள் புளுடூத்-செயலாக்கத் தொலைபேசிகளைப் பயன்படுத்தி ஊர்திகளில் விடப்பட்ட பிற கருவிகளைத் தடமறிகின்றனர் என எச்சரித்துள்ளனர். இது போல ஏதேனும் மடிக்கணினிகளையோ பிறவற்றையோ விட்டுச் சென்றால், அவற்றுக்கான அலைபேசி வலையமைப்பின் இணைப்புகள் எல்லாம் முடக்கப்பட்டதா என உறுதிப்படுத்திக் கொள்ளுமாறு காவலர்கள் பயனர்களுக்கு அறிவுறுத்துகின்றனர்.